Tre kamerater (1938)

Tre kamerater  (originaltittel: Three Comrades) er en amerikansk spillefilm fra 1938, regissert av Frank Borzage. Filmens forelegg er Erich Maria Remarques roman av samme navn.

Handling 
På den siste dagen av første verdenskrig, 11. november 1918, tar tre tyske jagerfly-piloter - Erich Lohkamp, Otto Koster og Gottfried Lenz - en siste drink sammen med deres landsmenn. De tre kameratene grunnlegger snart en virksomhet for drosje-kjøring og reparasjoner av kjøretøy. Flere år senere (i 1920) kjører de til et vertshus på landsbygda i Ottos bil, for å feire Erichs bursdag (den yngste, og minst kyniske, av de tre vennene) hvor de havner i et bil-løp mot en Herr Breuer, som er i følge med Patricia Hollmann.

De tre vennene vinner, før de kommer - sammen med Breuer og Pat - til vertshuset på landsbygda. Mens de drikker sammen, får vennene vite at Pat er en ung tysk aristokrat som nå er fattig. Men Breuer er en rik fascistisk sympatisør. Pat blir romantisk tiltrukket av Erich, og gir ham telefon-nummeret hennes. Otto og Gottfried oppmuntrer forholdet deres. Men Erich tror at Pats bakgrunn vil holde de tre vennene fra hverandre, så han forteller dem at han har kastet Pats nummer. Likevel velger han snart - med sterk oppmuntring fra Gottfried - til slutt å kontakte Pat. De blir snart enige om et stevnemøte. Pat inviterer Erich senere til en opera, hvor de møter Breuer igjen. Breuer inviterer dem til en fancy nattklubb. Men Breuer og hans alkohol-påvirkede og velstående venner ler av ham, og Erich går derfor sin vei i forlegenhet. Han tenker at hans dårlige sosiale og økonomiske status, fører til at Pat skammer seg over ham.

Men senere samme kveld oppdager han Pat, som venter på ham utenfor leiligheten hans, og forteller at hun ikke bryr seg om penger eller deres sosiale klasser. Pat sliter i imidlertid med tuberkulose. Men Otto overbeviser henne om at hun burde gifte seg med Erich uansett, uavhengig av hvor kort lykken deres kommer til å bli - og hun samtykker til slutt. Men i løpet av bryllupsreisen kollapser Pat når hun og Erich (som ikke kjenner til sykdommen hennes) leker på stranden. Han oppdager snart hemmeligheten hennes, og hun blir innlagt ved et sanatorium i håp om å bli frisk. Men Pat trenger snart en kostbar operasjon, og Otto bestemmer seg for å selge den kostbare bilen han sin som han er så glad i for å hjelpe dem økonomisk.

Medvirkende 
 Robert Taylor - Erich Lohkamp
 Margaret Sullavan - Patricia Hollmann
 Franchot Tone - Otto Koster
 Robert Young - Gottfried Lenz
 Guy Kibbee - Alfons
 Lionel Atwill - Breuer
 Henry Hull - Dr. Becker
 Charley Grapewin - lege
 Monty Woolley - Dr. Jaffe

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1938